Kwame Nkrumah University of Science and Technology (KNUST) yɛ suapɔn a ɛbɔ ne ho mmɔden wɔ kwan sononko so, wɔ Abibirem Atɔeɛ fam ha deɛ wɔn na wɔyɛ suapɔn a sɛ ɛba no abɛɛfo kwan a wɔfa so yɛ nnoɔma ne ɛmu adekyerɛ dea, wɔn na wɔdi kan. Kwame Nkrumah University of Science and Technology ɛyɛ amansan suapɔn a ɛwɔ Ghana, saa ara nso na ɛyɛ suapɔn kɛseɛ a ɛwɔ Kumasi Metropolis ɛna ɛsane nso wɔ Asante mantam no mu. Agyeman Prempeh I, a na ɔyɛ Asantehene, na ɔhyɛɛ aseɛ dwendwenee kwan a ɔbɛfa so asi suapɔn kɛseɛ wɔ Kumasi a ɛyɛ kwan baako a, na ɔpɛ sɛ ɔfa so ama ne manfoɔ a wɔwɔ Asante mantam no mu ne ne nkuro ahodoɔ a wɔka Asante ahennie no ho no nso nya baabi kɔgye suapɔn mu nteteeɛ, ɛhɔ ne KNUST suapɔn no ahyɛaseɛ. Saa adwenpɔ yi antumi amma mu saa merɛ no ɛsiane ntawantawa a na ɛda ɛngrɛsi (British) aborɔfo a wɔpɛ sɛ wɔtrɛtrɛ wɔn ahyeɛ mu ɛne Nana Prempeh I a ɔno nso pɛ sɛ ɔbɔ n'asante ahennie no faahodie a wɔanya no ho ban.